Aalborg Byråd skal i dag drøfte, hvordan de kan udskyde byggearbejder for 205 millioner kroner. Pengene blev ikke brugt sidste år, og med den nye finanslov kommer det til at koste bodsbetaling for kommunerne at bruge pengene et år for sent. Aalborg Kommunes anlægsudgift bliver derfor 200 kroner mindre end forventet for 2008 - og ender på 500 millioner kroner. Om Aalborg Kommune så får lov at bruge de 200 millioner kroners forskel i 2009, står endnu hen i det uvisse. - Det afhænger jo først og fremmest af den aftale, der bliver indgået mellem Kommunernes Landsforening og regeringen i juni måned i år. Men hvis der stadig er pres på byggemarkedet, så tror jeg da ikke, vi får lov til bare at bruge løs på anlægsområdet i 2009, siger kommunaldirektør Jens Kristian Munk til P4 Nordjylland. I værste fald kan de 200 kroner blive liggende i kommunekassen. - Hvis der stadig er pres på byggemarkedet, så tror jeg da ikke, vi får lov til bare at bruge løs på anlægsområdet i 2009, siger Jens Kristian Munk

Referat:
Aalborg Byråd skal spare 200 millioner på byggerier i 2008